**Skuodo Bartuvos progimnazijos**

**2019 METŲ VEIKLOS ATASKAITA**

2020-02-20

Skuodas

**VADOVO ŽODIS**

Progimnazijos veiklos sritis – švietimas. Progimnazijos pagrindinė veiklos rūšis – pagrindinis ugdymas, kitos švietimo veiklos rūšys – ikimokyklinis, priešmokyklinis, pradinis ugdymas, sportinis ir rekreacinis, kultūrinis švietimas, švietimui būdingų paslaugų veikla. Progimnazija organizuoja mokinių, turinčių didelių ir labai didelių specialiųjų ugdymosi poreikių ugdymą švietimo ir mokslo ministro nustatyta tvarka. Progimnazija išduoda mokymosi pasiekimus įteisinančius dokumentus: pradinio ugdymo pasiekimų, pradinio išsilavinimo, mokymosi pasiekimų pažymėjimus, pažymėjimą baigusiems pagrindinio ugdymo programos pirmąją dalį.

2019 metais progimnazijos bendruomenė, vykdydama Lietuvos Respublikos ir Skuodo rajono savivaldybės švietimo politikos nuostatas, nuosekliai įgyvendino progimnazijos strateginio, metinio veiklos bei ugdymo planų tikslus ir uždavinius. Vienas iš jų, be abejo, buvo didžiausias 2019 m. iššūkis – Skuodo rajono Lenkimų Simono Daukanto mokyklos-daugiafunkcio centro prijungimas. Nuo 2019-09-01 jis tapo Skuodo Bartuvos progimnazijos Lenkimų Simono Daukanto mokyklos-daugiafunkcio centro skyrius. Dabar Skuodo Bartuvos progimnazija papildomai vykdo ikimokyklinio ugdymo programą ir teikia daugiafunkcio centro numatytų veiklų paslaugas. Parengti ir patvirtinti visi reikiami įstaigų reorganizavimo dokumentai, etatų sąrašai, pareigybių aprašymai, sudarytos ir pasirašytos naujos darbo sutartys, prekių ir paslaugų teikimo sutartys. Nuveiktas tikrai didelis organizacinis darbas.

Kitas daug dėmesio reikalaujantis darbas buvo pasiruošimas mokytojų etatinio darbo apmokėjimo modelio patobulintam variantui, kuris įsigaliojo nuo 2020 metų rugsėjo 1 dienos.

**I SKYRIUS**

**STRATEGINIO VEIKLOS PLANO ĮGYVENDINIMAS**

2019 metais progimnazijoje buvo 39,04 procento mokinių, kurie mokėsi pagrindiniu lygiu, o planavome, kad bus 32 procentai. 15,83 procentų mokinių mokėsi aukštesniu lygiu, o planavome 16 procentų. Buvo planuota, kad į priešmokyklinio ugdymo grupę ateis 15 vaikų, atėjo 14 (skaičiuojant ir Lenkimų skyriaus vaikus), kad pradinėse klasėse mokysis 270 mokinių, mokosi 286 mokiniai, kad 5-8 klasėse bus 280 mokinių, mokosi 278 mokiniai. 588 mokiniai dalyvavo neformaliojo švietimo programose (planavome, kad dalyvaus 548 mokiniai), 379 mokiniai dalyvavo olimpiadose, konkursuose, varžybose (planavome, kad dalyvaus240 mokinių), laimėjusių prizines vietas buvo 77 (planavome – 30).

2019 metais progimnazijoje buvo vykdomas patirtinis ugdymas, į kurį įsijungė visi mokytojai, kurie pamokas, kitus užsiėmimus mokiniams organizavo kitaip – vyko į kitus miestus, lankė muziejus, įstaigas, įmones, kitas Skuodo miesto ir rajono vietas, dalyvavo įvairiuose edukaciniuose užsiėmimuose ir kt. Pavasarį konferencijos metu mokiniai ir mokytojai pristatė savo nuveiktas veiklas progimnazijos bendruomenei, dalinosi sukaupta patirtimi. Patirtinio ugdymo klausimai buvo aptarti Mokytojų tarybos posėdyje tema „Patirtinis ugdymas progimnazijoje. Pliusai ir minusai“. 2019 metais mokytojams ir pagalbos mokiniui specialistams buvo organizuotas kvalifikacijos kėlimo renginys (paskaita) „Mokinių mokymosi motyvacijos ir psichologinės savijautos sąsajos“. Buvo išklausytos pateiktos rekomendacijos, kaip skatinti mokinių mokymosi motyvaciją. Taip pat buvo pravesti mokymai 1-2 klasių mokinių tėvams „Dėmesio ugdymas. Mokymosi pagalba“, kurių metu taip pat progimnazijos psichologė pateikė rekomendacijas kaip reikia skatinti mokinių mokymosi motyvaciją jau nuo pirmųjų mokymosi metų mokykloje.

Vyko individualios mokinio sėkmės, siekių fiksavimas. Vaiko individualios pažangos fiksavimo lapas yra koreguojamas, mokytojai, turintys konsultacines valandas, dalijosi patirtimi, buvo priimti sprendimai ir pasiūlymai sudarant naująjį ugdymo planą. Mokinių individualūs siekiai buvo realizuojami organizuojant konkursų, olimpiadų progimnazijos etapus, aptariant ir fiksuojant mokinių pasiektus rezultatus. Buvo atliktas tyrimas „Dėl „Skuodo Bartuvos progimnazijos mokinių mokymosi pažangos ir pasiekimų vertinimo tvarkos aprašo“ laikymosi“. Tyrimo rezultatai buvo pristatyti Mokytojų tarybos posėdyje ir atliktas aprašo kai kurių nuostatų koregavimas atsižvelgiant į atlikto tyrimo rezultatus.

Mokytojai užsiregistravo ir dalyvavo virtualioje erdvėje organizuojamuose seminaruose, nuotoliniuose kvalifikacijos kėlimo mokymuose (kursuose). Mokytojai, pagalbos mokiniui specialistai dalijosi savo sukaupta veiklos patirtimi su rajono, regiono, šalies bei užsienio ugdymo įstaigų darbuotojais ir įgijo naujų kompetencijų.

2019 metais buvo atnaujintos mokinių elgesio taisyklės, jos išgrynintos (atrinktos svarbiausios 10 taisyklių), susistemintos ir paskelbtos mokiniams. Mokytojų tarybos posėdyje „Progimnazijos priimti dokumentai, jų aktualumas ir vykdymas“ buvo tariamasi dėl dokumentų, įvairių tvarkų aprašų nuostatų taikymo bei laikymosi. Buvo organizuoti prevenciniai renginiai – Tolerancijos dienos minėjimas, „Gegužė – mėnuo be smurto prieš vaikus“, „Mėnuo be patyčių“, „Saugus kelias į mokyklą“, kurių metu daugiau kaip pusė visų mokinių dalyvavo prevenciniuose renginiuose, gerėjo vaikų savęs vertinimas, buvo ugdomos kūrybinės, bendravimo, bendradarbiavimo kompetencijos. Nemažai socialiai pažeidžiamų vaikų yra įtraukiami į projektų veiklas, gerėja vaikų savęs vertinimas, ugdomos kūrybinės, bendravimo, bendradarbiavimo kompetencijos, ERASMUS+ projekte dalyvaujantys mokiniai ir mokytojai vyko į užsienio valstybes, stiprėjo mokinių komunikavimo užsienio kalba, mokėjimo mokytis ir socialinės kompetencijos lygis, kiekvienas mokinys, dalyvaujantis stovyklos veikloje realizavo save bendraudamas, bendradarbiaudamas, rodydamas iniciatyvą. Buvo sudarytos sąlygos kiekvieno dalyvio aktyviai saviraiškai. Tradiciškai buvo organizuojamos socializacijos projektų veiklos.

**II SKYRIUS**

**KONTEKSTO (APLINKOS) ANALIZĖ**

2019 metais, kaip ir kiekvienais ankstesniaisiais, buvo jaučiamas mokinių skaičiaus mažėjimas. Skuodo Bartuvos progimnazijoje mokinių skaičius nesumažėjo, nes prie jos nuo 2019-09-01 kaip skyrius buvo prijungtas Skuodo rajono Lenkimų Simono Daukanto mokykla-daugiafunkcis centras. Kaip jau buvo minėta I skyriuje, Lenkimų skyriaus prijungimas buvo nemažas iššūkis, nes reikėjo sutvarkyti daug reorganizacijai reikalingų dokumentų, organizuoti darbą taip, kad visa ugdomoji ir kita veikla būtų vykdoma be trikdžių, kad būtų sėkmingai įgyvendinama ta veikla, su kuria anksčiau nebuvo susidurta – atsirado ikimokyklinio ugdymo grupė, pradinis ugdymas vykdomas jungtinėse klasėse, skyrius turi atskirą katilinę, todėl reikia rūpintis kieto kuro pirkimu, kūrikų, skalbėjų išlaikymu ir kt.

Buvo parengtas ir patvirtintas mokytojų, pagalbos mokiniui specialistų, aptarnaujančio personalo darbuotojų etatų-pareigybių sąrašas. 2019 metų rugsėjo 1 dieną įsigaliojo mokytojų etatinio darbo apmokėjimo modelio patobulintas variantas. Labai tiksliai buvo suskaičiuotos kontaktinės ir nekontaktinės valandos mokytojams pagal jų dėstomus dalykus, ugdomų ir neformaliojo švietimo užsiėmimus lankančių mokinių skaičių, mokytojų darbo stažą, papildomas veiklas progimnazijos bendruomenei ir kvalifikacijos kėlimui. Progimnazijoje pagrindinėse pareigose dirbantiems 12 mokytojų buvo sudarytas 36 (1 etatas) ir daugiau savaitinių valandų darbo krūvis, dar 14 mokytojų turėjo nuo 32 iki 35 savaitinių valandų darbo krūvius. Darbo užmokesčio fondo lėšų užteko, metų pabaigoje buvo mokytojams buvo išmokėtos skirtos priemokos prie atlyginimų. Priemokos prie atlyginimų metų pabaigoje taip pat buvo išmokėtos ir priešmokyklinio ugdymo grupių mokytojoms bei mokytojų padėjėjoms. 2019 metų rugsėjo mėnesį buvo parengta ir patvirtinta nauja progimnazijos darbuotojų darbo apmokėjimo sistema, parengtos naujos mokytojų etatų darbo krūvio sandaros lentelės, sudaryti nauji mokytojų darbo sutarčių priedai, parengti ir patvirtinti mokytojų darbo laiko apskaitos grafikai. Metų pabaigoje perskirsčius pamokas iš 46 mokytojų 1 pilną etatą ir daugiau turėjo 20 mokytojų (tai sudaro 43,47 % nuo visų mokytojų), dar 10 mokytojų 1 pilną etatą ir daugiau susidarė dirbdami kitose pareigose ar kitose įstaigose (tai sudaro 21,73% nuo visų mokytojų), todėl galima teigti, kad 30 mokytojų iš 46 turėjo 1 pilną etatą ir daugiau (tai sudaro 65,21%). Dar 6 mokytojams iki etato trūko labai mažos dalies. 12 iš 15 pradinio ugdymo mokytojų buvo sudarytas 1 pilnas etatas ir daugiau (tai sudaro 80% nuo visų pradinio ugdymo mokytojų).

2019 metų balandžio mėnesio 24 dieną Bartuvos progimnazijai buvo išduotas leidimas-higienos pasas, leidžiantis vykdyti priešmokyklinio ugdymo veiklą.

2019-2020 mokslo metais progimnazijai trūko kai kurių specialistų. Išėjus iš darbo geografijos mokytojai, naujo specialisto priimti nepavyko, todėl geografijos šiuo metu moko istorijos mokytojos. Jau antrus metus iš eilės nėra chemijos mokytojo, šio dalyko moko biologijos mokytoja, kuri šiuo metu studijuoja ir rengiasi tapti kvalifikuota chemijos mokytoja. 2019 metų pabaigoje gimdymo atostogų išėjo choreografijos mokytoja ir neradus kito specialisto, šokio pamokos buvo išskirstyto pradinio ugdymo mokytojoms kaip fizinio ugdymo papildomos pamokos. Labai sudėtinga situacija su pradinio ugdymo mokytojais – jei kuris nors suserga, tai labai sunku surasti pavaduojantį specialistą. Taip pat reikia pažymėti, kad nemaža dalis mokytojų artėja prie pensinio amžiaus ir artimiausioje ateityje surasti naujų įvairių mokomųjų dalykų mokytojų bus labai sudėtinga.

Norisi pabrėžti, kad nuolat kylant minimaliai mėnesinei algai (MMA), nėra keliami darbuotojų-specialistų (ūkvedės, raštinės vedėjos, vyriausiosios specialistės, kitų specialistų, inžinierių, bibliotekininkų ir kt.) atlyginimai.

Progimnazijos mokytojai, pagalbos mokiniui specialistai nuolat kelia savo kvalifikaciją. 24 mokytojai ir pagalbos mokiniui specialistai aktyviai dalyvavo kvalifikacijos kėlimo renginiuose, 2019 metų gegužės-birželio mėnesiais dalyvavo informacijos ir komunikacijos technologijų (IKT) kursuose, organizuotuose Skuodo rajono savivaldybės R. Granausko viešojoje bibliotekoje. Mokytojai išklausė 18 val. trukmės skaitmeninio raštingumo mokymų programą, įgijo žinių ir supratimo, išsiugdė gebėjimus ir nuostatas šiose skaitmeninio raštingumo kompetencijos srityse: informacijos valdymas, komunikavimas, skaitmeninio turinio kūrimas, saugumas, skaitmeninis mokymas ir mokymasis, skaitmeninio raštingumo problemų sprendimas. 2019 metų gruodžio mėnesį 13 mokytojų, pagalbos mokiniui specialistų bei administracijos atstovų dalyvavo Skuodo Bartuvos progimnazijoje organizuotuose IKT kursuose, buvo sudaryta dar viena 15 mokytojų grupė, kuriems mokymai buvo organizuoti vėliau.

1 lentelė. Informacija apie vaikų skaičių vaikų lopšeliuose darželiuose, bendrojo ugdymo įstaigose, turinčiose ikimokyklinio, priešmokyklinio ugdymo grupes

|  |  |  |
| --- | --- | --- |
| Kriterijai | 2019-09-01 | Pokytis per metus lyginant su 2018-09-01 |
| Vaikų skaičius iš viso, iš jų: | 25 | 2018 metais buvo 14 vaikų. |
| *ikimokyklinio ugdymo grupėse* | 11 | - |
| *priešmokyklinio ugdymo grupėse* | 14 | 2018 metais buvo 14 vaikų. |
| Grupių skaičius iš viso, iš jų: | 3 | 2018 metais buvo 1 grupė. |
| *priešmokyklinio ugdymo* | 2 | 2018 metais buvo 1 grupė. |
| *ikimokyklinio ugdymo* | 1 | - |
| Vaikų su spec. poreikiais skaičius iš viso, iš jų: | 52 | 2018 metais buvo 56 mokiniai |
| *ikimokyklinio ugdymo grupėse* | - | - |
| *priešmokyklinio ugdymo grupėse* | - | - |
| Vidutinis vaikų skaičius grupėje iš viso, iš jų: | 8,3 | 2018 metais buvo 14 vaikų. |
| *ikimokyklinio ugdymo grupėse* | 11 | - |
| *priešmokyklinio ugdymo grupėse* | 7 | 2018 metais buvo 14 vaikų. |

Vaikų skaičius priešmokyklinio ugdymo grupėje sumažėjo todėl, kad vaikų tėvai geriau renkasi grupę vaikų lopšelyje-darželyje, o ne progimnazijoje todėl, kad darželyje vaikai būna užimti visą darbo dieną, o mokykloje – tik 4 valandas. Be to, prijungus prie Skuodo Bartuvos progimnazijos Skuodo rajono Lenkimų Simono Daukanto mokyklos-daugiafunkcio centro skyrių, ten buvo suformuota tik 5 vaikus turinti priešmokyklinio ugdymo grupė.

2 lentelė. Informacija apie mokinių ir klasių komplektų skaičių mokykloje

|  |  |  |
| --- | --- | --- |
| Kriterijai | 2019-09-01 | Pokytis per metus lyginant su 2018-09-01 |
| Mokinių skaičius, iš viso, iš jų: | 587 | 2018-09-01 buvo 558 mokiniai, jų padaugėjo, nes buvo prijungtas Lenkimų mokyklos skyrius. |
| *mokosi pagal priešmokyklinio ugdymo programą* | 14 | 2018-09-01 buvo 14 mokinių. |
| *mokosi pagal pradinio ugdymo programą* | 286 | 2018-09-01 buvo 267 mokiniai. |
| *mokosi pagal pagrindinio ugdymo programą* | 276 | 2018-09-01 buvo 277 mokiniai. |
| Komplektų skaičius iš viso, iš jų: | 34 | 2018-09-01 buvo 29 klasių komplektai. |
| *priešmokyklinio ugdymo* | 2 | 2018-09-01 buvo 1 klasių komplektas. |
| *pradinio ugdymo* | 16 | 2018-09-01 buvo 14 klasių komplektų. |
| *pagrindinio ugdymo* | 15 | 2018-09-01 buvo 14 klasių komplektų. |
| Vidutinis mokinių skaičius klasėje iš viso, iš jų: | 17,3 | 2018-09-01 buvo 19,2. |
| *priešmokyklinio ugdymo* | 7 | 2018-09-01 buvo 14. |
| *pradinio ugdymo* | 16,8 | 2018-09-01 buvo 19,1. |
| *pagrindinio ugdymo* | 18,4 | 2018-09-01 buvo 19,8. |
| Mokinių su specialiaisiais ugdymosi poreikiais skaičius | 52 | 2018-09-01 buvo 56. |

Klasių komplektų skaičius Skuodo Bartuvos progimnazijoje padidėjo todėl, kad dalis mokinių yra ugdoma didelių ir labai didelių specialiųjų ugdymosi poreikių klasėse, kuriuose yra 1, 2, ar tik 3 mokiniai. Taip pat ir dėl to, kad 2019 metais prie Skuodo Bartuvos progimnazijos buvo prijungtas Skuodo rajono Lenkimų Simono Daukanto mokyklos-daugiafunkcio centro skyrius, kuriame yra vykdomas ikimokyklinis, priešmokyklinis ir pradinis ugdymas jungtinėse klasėse.

3 lentelė. Informacija apie darbuotojų skaičių ir jų darbo užmokestį

|  |  |  |  |  |
| --- | --- | --- | --- | --- |
| Pareigybės pagal finansavimo šaltinius | Etatų skaičius  2019.09.01 | Darbuotojų skaičius  2019.09.01 | Vidutinis mėnesio **bruto** darbo užmokestis eurais  2019.09.01 | Komentarai |
| *Savivaldybės biudžeto lėšos* | 32,5 | 41 | **21215,82** |  |
| *Ūkvedys* | 1 | 1 | 1030,41 |  |
| *Raštinės vedėjas* | 1 | 1 | 1194,23 |  |
| *Vyriausiasis specialistas* | 1 | 1 | 1591,18 |  |
| *Mokytojo (auklėtojo) padėjėjas* | 9 | 11 | 5174,31 |  |
| *Viešųjų pirkimų organizatorius* | 0,25 | 1 | 172,22 |  |
| *Inžinieriai* | 2,25 | 3 | 1609,16 |  |
| *Budėtojai* | 1,5 | 2 | 832,50 |  |
| *Vairuotojai* | 1,25 | 2 | 944,41 |  |
| *Valytojai* | 8,75 | 10 | 4856,25 |  |
| *Darbininkai* | 3,25 | 5 | 1954,51 |  |
| *Skalbėjas* | 0,25 | 1 | 138,75 |  |
| *Kūrikai* | 3 | 3 | 1717,89 |  |
| *Mokinio krepšelio lėšos* | 52,25 | 62 | **70481,37** |  |
| *Direktorius* | 1 | 1 | 2188,45 |  |
| *Direktoriaus pavaduotojas ugdymui* | 2 | 2 | 3501,52 |  |
| *Mokytojas (1-8 klasės)* | 41,40 | 47 | 56003,64 |  |
| *Priešmokyklinio ugdymo grupės mokytojas* | 1,2 | 2 | 1304,64 |  |
| *Ikimokyklinio ugdymo grupės mokytojas* | 1,25 | 1 | 1053,14 |  |
| *Bibliotekininkas* | 1,5 | 2 | 1349,20 |  |
| *Socialinis pedagogas* | 1,4 | 2 | 1925,74 |  |
| *Psichologas 1* | 1 | 1 | 1494,14 |  |
| *Specialusis pedagogas* | 0,5 | 1 | 487,86 |  |
| *Logopedas* | 0,75 | 2 | 987,50 |  |
| *Kompiuterijos inžinierius* | 0,25 | 1 | 185,54 |  |
| Etatų (darbuotojų) skaičius, iš viso | 84,75 | 103 | **91697,19** |  |

4 lentelė. Informacija apie darbuotojų kvalifikaciją

|  |  |  |  |
| --- | --- | --- | --- |
| Kvalifikacinės kategorijos | Darbuotojų skaičius | | Komentarai |
| Iš viso | Suteikta kvalifikacija  2019 m. |
| Mokytojų kvalifikacinės kategorijos | 56 | 2 | 2019 metais atestavosi 2 mokytojai, tais metais prie progimnazijos kaip skyrius prijungta Lenkimų mokykla-daugiafunkcis centras;  2018 metais atestavosi 1 mokytojas;  2017 metais nesiatestavo niekas;  2016 metais atestavosi 1 mokytojas. |
| *Mokytojas* | 7 | - | 2018 metais buvo 3 mokytojai. |
| *Vyresnysis mokytojas* | 18 | - | 2018 metais buvo 14 vyresniųjų mokytojų. |
| *Mokytojas metodininkas* | 31 | 2 | 2018 metais buvo 31 mokytojas metodininkas. |
| Pagalbos mokiniui specialistų kvalifikacinės kategorijos | 2 | 1 | 2019 metais atestavosi 1 pagalbos mokiniui specialistas. |
| *Vyresnysis socialinis pedagogas* | 1 | - | Socialinis pedagogas teikia pagalbą 1-3 klasių mokiniams. |
| *Socialinis pedagogas ekspertas* | 1 | 1 | Socialinis pedagogas teikia pagalbą 4-8 klasių mokiniams. |

5 lentelė. Informacija apie mokinių neformalųjį švietimą

|  |  |  |
| --- | --- | --- |
| Kriterijai | 2019-09-01 | Pokytis per metus lyginant  su 2018-09-01 |
| Neformaliojo švietimo būrelių skaičius | 48 | 2018 metais buvo 56 neformaliojo švietimo būreliai. |
| Neformaliojo švietimo užsiėmimų trukmė per savaitę, val. | 56 | 2018 metais trukmė per savaitę buvo 50 val.;  2017 metais trukmė per savaitę buvo 51 val.;  2016 metais trukmė per savaitę buvo 63,49 val. |
| Mokinių, lankančių neformaliojo švietimo užsiėmimus, skaičius | 440 | 2018 metais buvo 440 mokinių;  2017 metais buvo 441 mokinys;  2016 metais buvo 594 mokiniai. |
| Vidutinis mokinių skaičius būrelyje | 16 | 2018 metais buvo 16;  2017 metais buvo 16,8;  2016 metais buvo 17;  2015 metais buvo 16. |
| Darbo užmokesčio fondo dalis, tenkanti neformaliajam švietimui, € | 4840,00 € | 2018 metais buvo 5060 €;  2017 metais buvo 3,8 %;  2016 metais buvo 4 %;  2015 metais buvo 4 %. |

8 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos € | Finansavimo šaltinis |
| 5 kabinetų durys | Medinių durų angų užpildymo išardymas, durų blokų įstatymas, staktų hermetizavimas | 2245,5 € | Biudžeto lėšos |
| 4 kabinetų remontas | Sienų, lubų, grindų atnaujinimas, sugadinto paviršiaus pašalinimas | 10 000 € | Draudimo lėšos |
| Mokytojų rūbinės remontas | Patalpos išdažymas, naujų baldų pastatymas | 450,00 € | Biudžeto lėšos |
| Žolės pjovimo traktoriuko remontas | Guolių, diržo pakeitimas | 200,00 € | Biudžeto lėšos |
| 2 aukšto mokinių tualete įrengta praustuvė | Papildomai įrengta praustuvė priešmokyklinio ugdymo grupės vaikams (tai buvo būtina atlikti pagal Higienos normų HN reikalavimus) | 100,00 € | Biudžeto lėšos |
| 324 kabineto atnaujinimas | Perdažytos sienos, ant grindų padengtas linoleumas | 300,00 € | Biudžeto lėšos |
| Mokyklinio automobilio remontas | Pakeistas nusidėvėjęs akumuliatorius | 103,00 € | Biudžeto lėšos |
| Pakeisti šviestuvai tualetuose, įvestos naujos jungtys kabinetuose | Įvestos papildomos jungtys projektoriams pajungti, sutvarkyta elektros instaliacija priešmokyklinio ugdymo klasėje, pajungtos vaizdo kameros, pakeisti šviestuvai, kurie nebetinkami naudoti tualetuose | 700,00 € | Biudžeto lėšos |

9 lentelė. Informacija apie mokinių pavėžėjimą

|  |  |  |
| --- | --- | --- |
| Rodikliai | Reikšmė 2019-09-01 | Komentaras |
| Mokyklinių autobusų skaičius | 1 | Autobusas gautas 2018 metais, juo į progimnaziją rytais ir po pietų į namus kiekvieną darbo dieną yra vežiojami didelių ir labai didelių specialiųjų ugdymo(si) poreikių turintys vaikai. Penktadieniais po pamokų į namus juo taip pat yra vežami mokiniai į Luknių, Kulų, Narvydžių bei Rūšupių kaimus. |
| Pavėžėjimo paslauga mokykliniais autobusais besinaudojančių mokinių skaičius | 39 | 2018 metais pavėžėjimo paslauga naudojosi 40 mokinių. |
| Maršrutų skaičius per dieną | Pirmadieniais-ketvirtadieniais – 2 maršrutai;  Penktadieniais – 4 maršrutai. | Pirmadieniais-penktadieniais 1 maršrutu į progimnaziją yra atvežami didelių ir labai didelių specialiųjų ugdymosi poreikių turintys vaikai, 2 maršrutu po pietų jie parvežami namo. Penktadieniais prisideda dar du maršrutai – 3 maršrutu po pamokų 1-5 klasių mokiniai vežami į Kulų I, Kulų II ir Luknių kaimus, 4 maršrutu po pamokų 1-5 klasių mokiniai vežami į Narvydžių ir Didžiųjų Rūšupių kaimus. |
| Bendra rida per dieną, km. | *Bartuvos progimnazija:* Pirmadieniais-penktadieniais 940 km (po188 km). Penktadieniais papildomai 39 km. Iš viso per savaitę – 979 km.  Vežant tik spec. poreikių klasių vaikus: pirmadieniais – penktadieniais – 910 km.  *Lenkimų skyrius:*  Per dieną – 76 km. Iš viso per savaitę – 380 km. | 2018 metais buvo: pirmadieniais-ketvirtadieniais – 188 km;  penktadieniais – 225 km. |
| Pavėžėjimo paslauga maršrutiniais autobusais besinaudojančių mokinių skaičius | 113 | 2018 metais buvo 105 mokiniai. |

**III SKYRIUS**

**STRATEGINIŲ TIKSLŲ ĮGYVENDINIMAS**

|  |
| --- |
| **1 strateginis tikslas – užtikrinti aukštą teikiamų paslaugų kokybę ir prieinamumą** |
| **Tikslas –užtikrinti kokybišką ugdymo programų vykdymą ir prieinamumą** |
| ***1 lentelė.***Tikslą įgyvendinančios programos patvirtintų asignavimų panaudojimas   |  |  |  |  |  |  | | --- | --- | --- | --- | --- | --- | | Programos kodas | Programos pavadinimas | Asignavimų panaudojimas (tūkst. Eur), | | | | | Asignavimų planas | Patikslintas asignavimų planas | Panaudota  asignavimų | Panaudota asignavimų (proc.) | | 1 | 2 | 3 | 4 | 5 | 6 | | 1.1.1.2. | Ugdymo proceso organizavimas ir vykdymas pagrindinėse mokyklose ir progimnazijose | 1045,4 | 1118,5 | 1115,1 | 99,7 | | *Iš jų ES ir kita tarptautinė finansinė parama* | | - | - | 7,8 | - | |
| Panaudoti asignavimai yra skaičiuojami kartu su Skuodo Bartuvos progimnazijos Lenkimų Simono Daukanto mokyklos-daugiafunkcio centro skyriaus, prijungto prie Bartuvos progimnazijos nuo 2019 m. rugsėjo 1 d., lėšomis.  ES ir kita tarptautinė finansinė parama (7,8 tūkst. Eur) buvo gauta vykdant Erasmus+ tarpmokyklinių strateginių partnerysčių projektą „Būkim išmanūs“ bei Europos Sąjungos struktūrinių fondų lėšų bendrai finansuojamą projektą Nr. 09.2.1-ESFA-K-728-01-0008 „Skuodo rajono Mosėdžio gimnazijos ir mokyklų-partnerių matematikos mokymosi permainų modelis“.  ***1 grafikas.*** *Lėšos, tenkančios 1 mokinio ugdymui bendrojo ugdymo mokyklose, Eur. per mėn.*  Lėšos, tenkančios 1 mokinio ugdymui kasmet didėja, numatoma, kad jos didės ir kitais metais. Rašant strateginį planą, tokie rezultato vertinimo kriterijai nebuvo planuojami iki 2019 m. įskaitytinai, todėl grafike prie 2017 m., 2018 m., 2019 m. plano yra surašyti nuliai, o prie fakto įrašyta kokios realiai buvo išleistos lėšos.  ***2 grafikas.*** *Pritraukta labdaros-paramos lėšų, tūkst. Eur*  Tokie rezultato vertinimo kriterijai nebuvo planuojami iki 2019 m. įskaitytinai, todėl grafike prie 2017 m., 2018 m., 2019 m. plano yra surašyti nuliai, o prie fakto įrašyta kiek realiai buvo pritraukta labdaros-paramos lėšų.  ***3 grafikas.*** *Pagrindiniu lygiu besimokančių mokinių dalis, proc.*  Tokie rezultato vertinimo kriterijai apie pagrindiniu lygiu besimokančius mokinius nebuvo planuojami iki 2018 m. įskaitytinai, todėl grafike prie 2017 m., 2018 m. plano yra surašyti nuliai, o prie fakto įrašyta koks realus buvo tokių mokinių procentas. Iki 2018 metų kaip rezultato vertinimo kriterijus buvo naudojama kokybiškai besimokančių mokinių dalis, procentais.  ***4 grafikas.*** *Aukštesniu lygiu besimokančių mokinių dalis, proc.*  Tokie rezultato vertinimo kriterijai apie pagrindiniu lygiu besimokančius mokinius nebuvo planuojami iki 2018 m. įskaitytinai, todėl grafike prie 2017 m., 2018 m. plano yra surašyti nuliai, o prie fakto įrašyta koks realus buvo tokių mokinių procentas. Iki 2018 metų kaip rezultato vertinimo kriterijus buvo naudojamas kokybiškai besimokančių mokinių dalis, procentais.  Planuojama, kad 2020 metais mokinių, besimokančių pagrindiniu ir aukštesniu lygiu procentas didės, kils ugdymo kokybė. |

**IV SKYRIUS**

**PAPILDOMA INFORMACIJA**

6 lentelė. Informacija apie mokinių pasiekimus ir lankomumą

|  |  |  |
| --- | --- | --- |
| Kriterijai | 2019 m. | Komentarai |
| Mokinių metinis pažangumas, % | 96,15 % | 2018 metais buvo 97,35 %. |
| Pagrindiniu ir aukštesniu lygiu besimokančių mokinių dalis, % | 54,88 % | 2018 metais buvo 46,7 %. |
| Praleistų pamokų, tenkančių 1 mokiniui per metus, skaičius, iš viso | 82 | 2018 metais buvo 74. |
| *iš jų, nepateisintų* | 4 | 2018 metais buvo 7. |
| Mokinių, dalyvavusių/laimėjusių įvairiuose rajoniniuose renginiuose skaičius | 233/66 | 2018 metais buvo 226/81. |
| Mokinių, dalyvavusių/laimėjusių įvairiuose respublikiniuose renginiuose skaičius | 84/7 | 2018 metais buvo 52/12. |
| Mokinių, dalyvavusių/laimėjusių įvairiuose tarptautiniuose renginiuose skaičius | 62/4 | 2018 metais buvo 75/4. |
| Vidutinis savaitinis vieno mokinio pamokų skaičius (be neformaliojo švietimo): | 25,73 | 2018 metais buvo 25,8. |
| *pradinėse klasėse* | 21,23 | 2018 metais buvo 23. |
| *pagrindinio ugdymo programos klasėse* | 28,72 | 2018 metais buvo 28,7. |

Nuo 2019 metų rugsėjo mėnesio gydymo įstaigos nebeišduoda ligos pažymėjimų dėl mokinių praleistų pamokų, bet tai nepadarė didelio statistinio skirtumo vedant praleistų pamokų apskaitos suvestines. Praleistas pamokas pateisina mokinių tėvai.

7 lentelė. Informacija apie projektinę veiklą

|  |  |  |  |
| --- | --- | --- | --- |
| Kriterijai | 2019 m.  (skaičius) | Vertė, € | Komentarai |
| Įgyvendinta SB lėšomis finansuotų projektų | 5 | 4840 | Vaikų socializacijos programos:  „Užsienio kalbos atveria duris į pasaulį“;  „Literatūrinis personažas randa kūrėją“;  „Amatas – gyvenimo pamatas“;  „Kuriančioji meilė“;  „Būdas ateitininkų: jaunučių ir moksleivių“. |
| Įgyvendinta VB ir įvairių fondų lėšomis finansuotų projektų | 2 | 15460,56 | Erasmus+ projektas “Būkim išmanūs“;  „Skuodo rajono Mosėdžio gimnazijos ir mokyklų-partnerių matematikos mokymosi permainų modelis“. |
| Projektinėje veikloje dalyvavusių mokinių skaičius | 643 | - | Tie patys mokiniai dalyvavo keliuose projektuose.  2018 metais dalyvavo 806 mokiniai;  2017 metais dalyvavo 963 mokiniai;  2016 metais dalyvavo 1247 mokiniai;  2015 metais dalyvavo 936 mokiniai. |
| Iš viso: | - | 20300,56 | 2018 metais vertė buvo 20 486,18 €;  2017 metais vertė buvo 19 860 €;  2016 metais vertė buvo 12 797,91 €;  2015 metais vertė buvo 11 600 €. |

2020 metais reikėtų atkreipti dėmesį į tai, kad progimnazijos biudžete nebėra numatyta investicinių lėšų progimnazijos einamajam mokomųjų kabinetų ir klasių remontui, todėl nebus tvarkomos kabinetų grindys, keičiamos patalpų durys, tvarkomos sporto salės grindys (jas reikia dažyti, lakuoti ir kt.), nebus perkami nauji suolai ir kiti baldai klasėms ir mokomiesiems kabinetams.

Progimnazijos direktorius Virginijus Jokšas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Skuodo rajono savivaldybės

viešojo sektoriaus subjektų

metinės veiklos ataskaitos priedas

**VERTINIMO KRITERIJŲ ĮGYVENDINIMO ANALIZĖ**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Strateginio tikslo kodas | Programos kodas | Programos tikslo kodas | Uždavinio kodas | Vertinimo kriterijaus pavadinimas | Vertinimo kriterijaus kodas | Faktiniai duomenys | | | 2019 m. planas  (savivaldy-bės mastu) | Įvykdymas, proc. |
| 2017 m. | 2018 m. | 2019 m. |
| 1 | 1 |  |  | Pagrindiniu lygiu besimokančių mokinių dalis, proc. | E-1-1 | 32,1 | 31,5 | 39,04 |  |  |
| 1 | 1 |  |  | Aukštesniu lygiu besimokančių mokinių dalis, proc. | E-1-1 | 13,8 | 15,22 | 15,83 |  |  |
| 1 | 1 | 1 |  | Lėšos, tenkančios 1 mokinio ugdymui bendrojo ugdymo mokyklose, Eur per mėn. | R-1-1-4 | 126 | 150 | 158 |  |  |
| 1 | 1 | 1 | 1 | Vaikų, besimokančių pagal priešmokyklinio, pradinio, pagrindinio ir vidurinio ugdymo programas, skaičius | P-1-1-1-1 | 576 | 558 | 587 |  |  |
| 1 | 1 | 1 | 2 | Vaikų, dalyvaujančių neformaliojo švietimo programose, skaičius | P-1-1-2-1 | 441 | 440 | 440 |  |  |
| 1 | 1 | 2 | 1 | Eksploatuojamų mokyklinių autobusų skaičius | P-1-2-1-1 | 1 | 2 | 1 |  |  |
| 1 | 1 | 2 | 4 | Įgyvendinamų prevencinių programų skaičius | P-1-2-4-1 | 2 | 1 | 1 |  |  |
| 1 | 1 | 2 | 7 | Įstaigų savarankiškai įgyvendinamų projektų skaičius | P-1-2-7-2 | 6 | 13 | 10 |  |  |
| 1 | 1 | 3 |  | Pritraukta labdaros-paramos lėšų, tūkst. Eur | R-1-3-4 | 1 | 1,6 | 2,1 |  |  |